ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஜார்கண்டின் சாஹ்யாக்கள் : அனைத்து சமுதாய சுகாதார ஊழியர்களுக்கும் உத்வேக முன்னுதாரணம்
2020 மார்ச் 13ம் தேதியன்று ஜார்கண்ட் மாநிலம் போகாரோ மாவட்டம் டெலோ கிராமத்தைச் சேர்ந்த கமருன்னிசாவும் அவரது கணவர் நூர் முஹம்மதுவும் ஜமாத்தில் கலந்து கொண்டுவிட்டு வீடு திரும்பினர். விமான நிலையத்தில் அவர்களுக்கு கோவிட் -19 சோதனை செய்யப்பட்டு அவர்கள் தங்கள் கிராமத்தில் தனிமைப் படுத்தப் படவேண்டும் என ஆலோசனை கூறப்பட்டது. இந்த கிராமத்தின் ஆஷா  எனப்படும் ஷாஹியா ஊழியர் ரீனா தேவி என்பவர் இந்தத் தகவலை வீட்டுக் கணக்கெடுப்பின் போது பெற்றார்.
(அவர் உடனடியாக வட்டார மருத்துவ அதிகாரியிடம் இந்தத் தகவலைத் தெரிவித்து, இந்தத் தம்பதியரிடம் நெறிகளின்படியான வீட்டுத் தனிமைப்படுத்தும் நடைமுறையைப் பின்பற்றுமாறு ஆலோசனை கூறினார். மேலும், அவர்களது ஆரோக்கிய நிலைமை
குறித்து தொடர்ச்சியாக விசாரித்து அவர்களது உடல்நலத் தேவைகளுக்கு உதவினார். கமருன்னிஷாவுக்கு நடத்தப்பட்ட சோதனைகளில் அவருக்கு கொரோனா தொற்று இருப்பது உறுதி செய்யப்பட்டவுடன், அவர் போகாரோ அரசு மருத்துவ மனையில் சேர்க்கப்பட்டு தனிமைப் படுத்தப்பட்டார். சாஹயா ரீனா தேவி
மேற்கொண்ட முயற்சியை அடுத்து மருத்துவக் குழு ஒன்று அடுத்த நாள் இந்த தம்பதியரின் வீட்டுக்குச் சென்று குடும்பத்தின் இதர உறுப்பினர்களைத் தனிமைப்படுத்தப்படுவதற்கான ஏற்பாடுகளைச் செய்தது. இந்தத் தம்பதியினரைத் தொடர்ச்சியாக கண்காணித்த அவர், அக்குடும்பத்திலும் அச்சமுதாயத்திலும் கொரோனாவைத் தடுப்பது குறித்த விழிப்புணர்வை ஏற்படுத்தினார். ரீனா தேவி மேற்கொண்ட இடைவிடாத முயற்சி காரணமாக இந்தக் குடும்பத்தின் இதர
உறுப்பினர்களுக்கும் அவரது சமுதாயத்தின் உறுப்பினர்களுக்கும்
நோய்த்தொற்று பரவுவது தடுக்கப்பட்டது.
ஜார்கண்டில் 'சாஹயா'க்கள் என அழைக்கப்படும் ஆஷா பணியாளர்கள், தொலைதூரப் பகுதிகளுக்கு, குறிப்பாக. பழங்குடியினப் பகுதிகளுக்கு சுகாதாரச் சேவைகள் சென்று சேரப் பெரிதும் பாடுபடுகின்றனர். அம்மாநிலத்தில் 42,000 'சாஹயா'க்கள் உள்ளனர். இவர்களுக்கு 2260 சாஹய சத்தி எனப்படுவோர் உதவி அளித்து வருகின்றனர். வட்டார பயிற்றுநர்கள் 582 பேர், மாவட்ட சமுதாய
அமைப்பாளர்கள் 24 பேர், மாநில அளவில் சமுதாய நடைமுறை ஆதார மையம் ஆகியன இவர்களுக்காகச் செயல்படுகின்றன. இத்திட்டம் தொடங்கப் பட்டதிலிருந்து, சென்று சேரக் கடினமான பகுதிகள், பழங்குடியினப் பகுதிகள் ஆகியவற்றில் சுகாதார பராமரிப்புச் சேவைகள் சென்றடைய சாஹயாக்களின் மனவுறுதிப்பாட்டுடன் கூடிய சேவை உணர்ந்து பாராட்டப்பட்டு வருகிறது.
'சாஹயா'க்கள் 2020 மார்ச் முதல் கோவிட்-19 தொடர்பான பல்வேறு
செயல்பாடுகளில் ஈடுபட்டு வருகின்றனர். சோப் மற்றும் தண்ணீர் கொண்டு அடிக்கடி கைகளைக் கழுவுதல், வெளியே செல்லும்போதும் பொது இடங்களிலும் முகக் கவசம் அணிதல், தும்மும்போதும் இருமும்போதும் உரிய பாதுகாப்பு நடைமுறையைக் கடைப்பிடித்தல் போன்றவற்றை அவர்கள் மக்களிடையே வலியுறுத்தி வருகிறார்கள். மேலும் அவர்கள், கோவிட் தொற்று பாதித்தவர்களைத் தொடர்ந்து கண்காணித்தல், அவர்களுடன் தொடர்பு கொண்டவர்களைத் தேடி
கண்டுபிடித்தல் மற்றும் பட்டியலிடுதல் போன்ற பணிகளிலும் ஈடுபட்டு
வருகின்றனர்.
ரசாயனம் மற்றும் உரங்கள் அமைச்சகம்
பெட்ரோகெமிக்கல் மற்றும் கீழ்நிலை நெகிழிப் பதப்படுத்துதல் தொழில்களில் தொழில்நுட்ப புதுமைகளுக்கான 10-வது தேசிய விருதுகள் நாளை வழங்கப்படுகின்றன
பெட்ரோகெமிக்கல் மற்றும் கீழ்நிலை நெகிழிப் பதப்படுத்துதல் தொழில்களில் தொழில்நுட்ப புதுமைகளுக்கான 10-வது தேசிய விருதுகளை மத்திய ரசாயனம் மற்றும் உரங்கள் அமைச்சர் திரு. டி வி சதானந்த கௌடா நாளை வழங்க உள்ளார்.
புதுதில்லி விக்யான் பவனில் நடைபெறவுள்ள விழாவில் துறைமுகங்கள், கப்பல் மற்றும் நீர்நிலைகள் , ரசாயனம் மற்றும் உரங்கள் இணை அமைச்சர் திரு. மன்சுக் மாண்டவியா கலந்து கொள்கிறார்.
ரசாயனம் மற்றும் உரங்கள் துறையின் முயற்சியான பெட்ரோகெமிக்கல் மற்றும் கீழ்நிலை நெகிழிப் பதப்படுத்துதல் தொழில்களில் தொழில்நுட்ப புதுமைகளுக்கான தேசிய விருதுகள், பாலிமர் அறிவியல் மற்றும் தொழில்நுட்பங்களில் ஈடுபட்டுள்ள புகழ்பெற்ற விஞ்ஞானிகள், ஆராய்ச்சியாளர்கள் மற்றும் தொழிலதிபர்களை அங்கீகரிப்பதை நோக்கமாகக் கொண்டது.
2007 ஏப்ரலில் தேசிய பெட்ரொகெமிக்கல் கொள்கை அறிவிக்கப்பட்டது. சர்வதேச அளவில் போட்டித்தன்மைமிக்க விலைகளில், சுற்றுச்சூழலுக்கு உகந்த முறைகளை பயன்படுத்தி மதிப்புக் கூட்டப்பட்ட, தரமான பெட்ரோகெமிக்கல் பொருட்கள், தொழில்நுட்பங்கள் மற்றும் புதுமைகளை நீடித்த வளர்ச்சியை நோக்கமாகக் கொண்டு உருவாக்குவதற்காக இக்கொள்கை வகுக்கப்பட்டது.
(Visitor Counter : 84
பிரதமர் அலுவலகம்
கொவிட்-19 தொற்று முன்னெச்சரிக்கை நடவடிக்கைகள் குறித்து ஆய்வு செய்வதற்கு பிரதமர் தலைமையில் உயர்நிலைக் கூட்டம்
நாட்டில் கொவிட்-19 தொற்றின் பாதிப்பு நிலவரம், உள்கட்டமைப்பின் தயார்நிலை, தடுப்பூசி திட்டத்தின் நிலவரம், அதிகரித்து வரும் தொற்றின் புதிய வகை மற்றும் அதன் தாக்கங்கள் முதலியவை குறித்து பிரதமர் திரு நரேந்திர மோடி தலைமையில் உயர்நிலை குழு கூட்டம் நடைபெற்றது. உலகம் முழுவதும் ஒரு சில நாடுகளில் கொவிட்- 19 பாதிப்பு எண்ணிக்கை அதிகரித்து வரும் சூழலில் இந்தக் கூட்டத்திற்கு ஏற்பாடு செய்யப்பட்டிருந்தது.
கொவிட் தொற்றால் இந்தியாவில் தினசரி பாதிக்கப்படுவோரின் சராசரி எண்ணிக்கை 153 ஆக குறைந்து வருவதாக அதிகாரிகள் பிரதமருக்கு தெரிவித்தனர். எனினும் கடந்த ஆறு வாரங்களில் சர்வதேச அளவில் தினமும் சராசரியாக 5.9 லட்சம் பாதிப்புகள் பதிவாகின்றன.
முன்னெச்சரிக்கை நடவடிக்கைகளைத் தீவிரப்படுத்துமாறு பிரதமர் எச்சரித்தார். கொவிட் தொற்று முற்றிலும் நீங்கவில்லை என்பதால் சர்வதேச விமான நிலையங்கள் உள்ளிட்ட பகுதிகளில் கண்காணிப்பு நடவடிக்கைகளை வலுப்படுத்துமாறு அதிகாரிகளுக்கு அவர் உத்தரவிட்டார்.
அனைத்து நிலைகளிலும் தேவையான உள்கட்டமைப்புகள் தயார்நிலையில் இருப்பதை உறுதி செய்யுமாறு அவர் வலியுறுத்தினார். பிராணவாயு சிலிண்டர்கள், செயற்கை சுவாச கருவிகள், மனித வளம் உள்ளிட்ட மருத்துவ உள்கட்டமைப்பு வசதிகளின் இருப்பை உறுதி செய்வதற்கு தேவையான நடவடிக்கைகளை எடுக்குமாறு மாநிலங்களுக்கு அவர் அறிவுறுத்தினார்.
பரிசோதனை மற்றும் மரபணு சோதனைகளை அதிகரிக்குமாறு அதிகாரிகளுக்கு பிரதமர் உத்தரவிட்டார். அனைத்து வேளைகளிலும், குறிப்பாக வரவிருக்கும் பண்டிகை காலங்களில், கூட்ட நெரிசல் அதிகமாக உள்ள இடங்களில் முகக்கவசம் அணிவது போன்ற கொவிட் சரியான நடத்தைமுறைகளை அனைவரும் பின்பற்றுமாறு பிரதமர் கேட்டுக்கொண்டார். மூத்த குடிமக்கள் மற்றும் பாதிப்புக்குள்ளாகக்கூடியவர்கள் முன்னெச்சரிக்கை தடுப்பூசி டோஸ்களை போட்டுக்கொள்வது ஊக்குவிக்கப்பட வேண்டும் என்றார் அவர்.
மத்திய உள்துறை அமைச்சர் திரு அமித் ஷா, மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, மத்திய சிவில் விமானப் போக்குவரத்து அமைச்சர் திரு ஜோதிராதித்ய சிந்தியா, மத்திய வெளியுறவு விவகாரங்கள் அமைச்சர் டாக்டர் எஸ். ஜெய்சங்கர், மத்திய தகவல் மற்றும் ஒலிபரப்புத் துறை அமைச்சர் திரு அனுராக் சிங் தாக்கூர், மத்திய சுகாதாரம் மற்றும் குடும்ப நலத்துறை இணையமைச்சர் திருமதி பாரதி பிரவீன் பவார், நிதி ஆயோக் உறுப்பினர்கள், செயலாளர்கள், மூத்த அதிகாரிகள் உள்ளிட்டோர் இந்தக் கூட்டத்தில் கலந்து கொண்டனர்.
ஆயுஷ்
யோகாசனத்தை விளையாட்டு போட்டியாக அரசு அங்கீகரித்தது
யோகாசனத்தை விளையாட்டு போட்டியாக அரசு முறையாக அங்கீகரித்தது இருப்பதாக மத்திய ஆயுஷ் அமைச்சகம் மற்றும் இளைஞர் விவகாரங்கள் மற்றும் விளையாட்டு அமைச்சகம் அறிவித்துள்ளன.
ஆயுஷ் இணை அமைச்சர்  திரு ஸ்ரீபத் நாயக் மற்றும் இளைஞர் விவகாரங்கள் மற்றும் விளையாட்டுத் துறை அமைச்சர் திரு கிரண் ரிஜிஜூ ஆகியோர் புது தில்லியில் இன்று நடைபெற்ற பத்திரிக்கையாளர் சந்திப்பு ஒன்றில் இந்த அறிவிப்பை வெளியிட்டனர்.
நிருபர்களிடம் பேசிய திரு நாயக், யோகாசனத்தை விளையாட்டு போட்டியாக அரசு அங்கீகரித்து இருப்பதன் மூலம் அது இன்னும் மேம்பட்டு அதன் போட்டித் தன்மையை அதிகரித்து, உலகம் முழுக்க சென்றடையும் என்று கூறினார்.
கேலோ இந்தியா, தேசிய மற்றும் பல்கலைக்கழக விளையாட்டு போட்டிகளில் ஒன்றாக யோகாசனமும் அறிமுகப்படுத்தப்படும் என்று திரு ரிஜிஜூ கூறினார்.
நமது பாரம்பரியத்தில் பல நூற்றாண்டுகளாக யோகாசன போட்டிகள் நடந்து வந்திருப்பதாக திரு ஸ்ரீபத் நாயக் கூறினார். யோகாசனத்தை விளையாட்டு போட்டியாக அங்கீகரிக்க விரிவான ஆலோசனைகளுக்கு பிறகு அரசு முடிவெடுத்துள்ளதாக அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681441
ரெயில்வே அமைச்சகம்
கொரோனா பரவலை தடுப்பதற்காகவே தற்காலிமாக சில ரயில் நிலையங்களில் நடைமேடை அனுமதி சீட்டின் விலை உயர்த்தப்பட்டுள்ளது
பிளாட்ஃபார்ம் டிக்கெட் எனப்படும் நடைமேடை அனுமதி சீட்டின் விலை குறித்து சில ஊடகங்களில் செய்திகள் வெளியாகியிருக்கின்றன.
கொரோனா பரவலை தடுக்கும் வகையில், அதிக மக்கள் கூட்டம் கூடும் சில ரயில் நிலையங்களில் மட்டுமே தற்காலிமாக நடைமேடை அனுமதி சீட்டின் விலை உயர்த்தப்பட்டுள்ளது.
கூட்டத்தைக் கட்டுப்படுத்துவதற்காக எடுக்கப்பட்ட குறுகிய கால நடவடிக்கையான இது பல்லாண்டு காலமாக கடைபிடிக்கப்பட்டு வருகிறது.
சில மாநிலங்களில் கொவிட் பரவல் அதிகரித்து வரும் காரணத்தால், தேவையில்லாமல் மக்கள் நடைமேடைகளில் கூடுவதை ரயில்வே ஊக்கப்படுத்துவதில்லை. பொது மக்கள் நலன் கருதியே இந்த நடவடிக்கை எடுக்கப்பட்டுள்ளது.
மார்ச் 2020-ல் ரயில்வேயின் பல்வேறு மண்டலங்களில் பிளாட்ஃபார்ம் டிக்கெட்டுகளின் விலை உயர்த்தப்பட்டது. பின்னர் இது விலக்கிக் கொள்ளப்பட்டது. பண்டிகைகளின் போதும் இவ்வாறு செய்யப்பட்டுள்ளது.
ரயில் நிலையங்களில் கூட்டத்தை கட்டப்படுத்துவது மண்டல ரயில்வே அதிகாரியின் பொறுப்பாகும். குறிப்பிட்ட சமயங்களில் நடைமேடை அனுமதி சீட்டின் விலையை உயர்த்திக்கொள்ள 2015-ம் ஆண்டு முதல் மண்டல ரயில்வே அலுவலர்களுக்கு அதிகாரம் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleaseIframePage.aspx?PRID=1702660&RegID=3&LID=1
மத்திய அமைச்சரவை
கடத்தல் தடுப்பில் ஒத்துழைப்பதற்காக இந்தியா-மியான்மர் இடையே கையெழுத்தான இருதரப்பு புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கடத்தல் தடுப்பில் ஒத்துழைப்பதற்காக இந்தியா-மியான்மர் இடையே கையெழுத்தான இருதரப்பு புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. கடத்தப்பட்டவர்களை மீட்பது உரிய நாட்டுக்கு திருப்பி அனுப்புவது, மீண்டும் உறவினர்களுடன் சேர்ப்பது ஆகியவற்றுக்கும் இந்த ஒப்பந்தம் வகை செய்கிறது.
ஒப்பந்தத்தின் நோக்கங்கள்:
மனிதர்கள் கடத்தப்படும் போது அதனைத் தடுப்பது, கடத்தப்படுவோரை மீட்பது, உரிய நாட்டுக்கு அனுப்பி வைப்பது தொடர்பாக இருதரப்பு ஒத்துழைப்பை வலுப்படுத்துவது.
மனிதர்கள் கடத்தப்படுவதை அனைத்து நிலைகளிலும் தடுப்பதற்கான ஒத்துழைப்பை வலுப்படுத்துவது.
கடத்தல்காரர்களுக்கு எதிராக விரைவான விசாரணையையும், தண்டனையையும் உறுதி செய்வது.
மனிதர்கள் கடத்தப்படுவதைத் தடுக்க பணிக்குழுக்களை / அதிரடி படைப்பிரிவுகளை அமைக்க முயற்சி மேற்கொள்வது.
கடத்தல்காரர்கள் மற்றும் கடத்தப்பட்டவர்கள் பற்றிய தகவல்களைப் பாதுகாப்பான மற்றும் ரகசியமான முறையில் பகிர்ந்து கொள்வது.
கடத்தப்பட்டவர்களை மீட்கவும், உரிய நாட்டிற்குத் திருப்பி அனுப்பவும் பின்பற்ற வேண்டிய நடைமுறைகளை உருவாக்கி ஏற்பது.
(Visitor Counter : 134
பிரதமர் அலுவலகம்
77-வது சுதந்திர தினத்தை முன்னிட்டு குடியரசுத்தலைவர் ஆற்றிய உரை, வரும் காலங்களில் ஒட்டுமொத்த முன்னேற்றத்திற்கான தொலைநோக்குப் பார்வையை முன்வைக்கிறது: பிரதமர்
77-வது சுதந்திர தினத்தை முன்னிட்டு குடியரசுத்தலைவர் திருமதி திரௌபதி முர்மு நாட்டு மக்களுக்கு ஆற்றிய உரையை பிரதமர் திரு. நரேந்திர மோடி பகிர்ந்து கொண்டார்.
இதுகுறித்து பிரதமர் தனது ட்விட்டர் பக்கத்தில் கூறியிருப்பதாவது:
“இந்தியாவின் வளர்ச்சி முன்னேற்றங்களை கோடிட்டுக் காட்டியும், வரும் காலங்களில் ஒட்டுமொத்த முன்னேற்றத்திற்கான தொலைநோக்குப் பார்வையை முன்வைத்தும், குடியரசுத்தலைவரின் உரை மிகவும் ஊக்கமளிக்கும் வகையில் அமைந்திருந்தது.”
பிரதமர் அலுவலகம்
கொவிட்-19 தொற்றுக்கான தடுப்பூசி குறித்த ஆராய்ச்சி மற்றும் அதனை செயல்படுத்துவது தொடர்பான கூட்டம், பிரதமர் தலைமையில் நடைபெற்றது
கொவிட் 19 தொற்று பரவலுக்கு எதிரான தடுப்பூசியின் ஆராய்ச்சி மற்றும் அதனை செயல்படுத்துவது குறித்த ஆய்வுக் கூட்டம் பிரதமர் திரு நரேந்திர மோடி தலைமையில் இன்று நடைபெற்றது. தடுப்பூசி சோதனை நடை முறைகள், நோய் பாதிக்கப்பட்டவர்களைக் கண்டறிதல், மருந்து மற்றும் சிகிச்சை வழிமுறைகள் குறித்து பிரதமர் ஆய்வு நடத்தினார்.
இந்தக் கூட்டத்தில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன், நிதி ஆயோக் சுகாதார உறுப்பினர், தலைமை அறிவியல் ஆலோசகர், மூத்த விஞ்ஞானிகள் மற்றும் அதிகாரிகள் கலந்து கொண்டனர்.
நாட்டிற்குப் பெரும் சவாலாக இருந்து வரும் கொவிட்-19 பரவலுக்கு எதிராக இந்தியாவில் தடுப்பூசியைத் தயாரித்துவரும் நிறுவனங்களுக்கு பிரதமர் தமது வாழ்த்துக்களைத் தெரிவித்துக் கொண்டார். இதுபோன்ற முயற்சிக்கு அரசு என்றும் துணை நிற்கும் என்று அவர் உறுதி அளித்தார்.
மருத்துவத்துறையில் புதிதாக மாற்றங்கள் நிகழ்ந்து வருவதாக குறிப்பிட்ட பிரதமர், அதனை சீர்படுத்த நடவடிக்கைகள் எடுக்கப்பட வேண்டும் என்று கூறினார்.
சுகாதார அமைச்சகத்தின் தடுப்பூசிகளைக் கையகப்படுத்துதல், விநியோகம் செய்தல், தேவையானவர்களுக்கு கொண்டு சேர்க்கும் முறை குறித்தும் இன்றைய கூட்டத்தில் அவர் ஆய்வு நடத்தினார்.
செரோ சர்வே மற்றும் தொற்று கண்டறிய சோதனைகளின் எண்ணிக்கையை அதிகப்படுத்த வேண்டும் என்று குறிப்பிட்ட பிரதமர், பரிசோதனைகள் முறையாகவும், துரிதமாகவும், குறைந்த செலவிலும் வழங்கப்பட வேண்டும் என்று ஆலோசனை விடுத்தார்.
பாரம்பரிய மருத்துவ முறைகள் மற்றும் அதன் சிகிச்சை முறைகள் குறித்தும் அறிவியல் ரீதியான சோதனைகள் நடத்தப்பட வேண்டும் என்று பிரதமர் திரு நரேந்திர மோடி அடிகோடிட்டுக் கூறினார். இந்தக் கொரோனா காலத்தில் சான்றுடன் கூடிய ஆராய்ச்சியை மேற்கொள்வதுடன் நம்பகத்தன்மை வாய்ந்த தீர்வுகளை அளித்து வரும் ஆயுஷ் அமைச்சகத்தை அவர் பாராட்டினார்.
இந்தியாவுக்கு மட்டுமல்லாது உலக நாடுகள் அனைத்திற்கும் குறைந்த விலையில், எளிதாகக் கிடைக்கும் வகையில் மருத்துவப் பரிசோதனைகளும், தடுப்பூசிகளும், மருந்துகளும் வழங்கப்படும் என்று அவர் உறுதி அளித்தார்.
இந்தத் தொற்று பரவலைக் கட்டுப்படுத்த அனைவரும் விழிப்புணர்வுடனும், ஆயத்தமாகவும் இருக்க வேண்டும் என்று அவர் கேட்டுக்கொண்டார்.
PIB Headquarters
மணிலா மற்றும் லண்டனில் இருந்து வரும் வந்தே பாரத் மிஷன் விமானங்கள் சென்னையில் இறங்குகின்றன
சென்னை சுங்கத்துறை அனைத்து பயணிகளுக்கும் சுமுகமாக அனுமதி அளிக்கிறது
மணிலா மற்றும் லண்டனில் இருந்து முறையே வியாழக்கிழமை இரவு மற்றும் வெள்ளிக்கிழமை காலை தரையிறங்கிய இரண்டு வந்தே பாரத் விமானங்களின் 500 பயணிகளுக்கு சென்னை சுங்கத்துறை சுமுகமாக அனுமதி அளித்துள்ளது.
பிலிப்பைன்ஸின் மணிலாவிலிருந்து ஏர் இந்தியா 1379 விமானம் மே 14 வியாழக்கிழமை சென்னை சர்வதேச விமான நிலையத்தில் இரவு 22.05 மணிக்கு தரையிறங்கியது, இந்த விமானத்தில் 167 பயணிகள் பயணம் செய்தனர், இதில் 110 ஆண்கள் மற்றும் 57 பெண் பயணிகள்.
இரண்டாவது விமானம் ஏர் இந்தியா 1570, லண்டன், மும்பை வழியாக மே 15 வெள்ளிக்கிழமை காலை 07.55 மணிக்கு 202 ஆண்கள், 126 பெண்கள் மற்றும் 5 கைக்குழந்தைகள் உட்பட 333 பயணிகளை ஏற்றிச் சென்றது. வந்தே பாரத் மூலம் வெளிநாட்டில் இருந்து இந்தியர்களை அழைத்து வரும் பணியின் ஒரு பகுதியாக சென்னை அடைந்த ஒன்பதாவது விமானம் இதுவாகும்.
இரு விமானங்களின் பயணிகள் அனைவருக்கும் கோவிட் – 19 பரிசோதனைகள் மற்றும் பாதுகாப்பு நடவடிக்கைகளுடன், அவர்களுக்கு சென்னை விமான நிலைய சுங்கத்துறையினரல் சுமூகமான அனுமதியும் வழங்கப்பட்டது.
கோவிட் -19 தொற்று சூழ்நிலை காரணமாக, இந்தியாவிலிருந்து புறப்படும் மற்றும் திரும்பும் அனைத்து சர்வதேச விமானங்களும் மார்ச் 22 முதல் தரையிறக்கப்பட்டுள்ளன. இந்திய அரசாங்கத்தின் திருப்பி அழைக்கும் திட்டம் வந்தே பாரத் மிஷன் மே 7 முதல் கோவிட் -19 காரணமாக சிக்கித் தவிக்கும் வெளிநாடுகளில் சிக்கி தவிக்கும் இந்தியர்களை நாட்டிற்கு திரும்ப அழைத்து வரத் தொடங்கியுள்ளது. இந்த திட்டத்தின் முதல் கட்டத்தில் 11 விமானங்கள் தமிழ்நாட்டிற்கு வர திட்டமிடப்பட்டிருந்தன, அதில் ஒன்பது நிவாரண விமானங்கள் சென்னைக்கு வந்தன.
பிரதமர் அலுவலகம்
கார்கில் வெற்றி தினத்தை முன்னிட்டுஆயுதப்படைவீரர்களுக்கு பிரதமர் மரியாதை செலுத்தினார்.
கார்கில் வெற்றி தினத்தை முன்னிட்டு பிரதமர் திரு. நரேந்திர மோடி ஆயுதப்படை வீரர்களுக்கு மரியாதை செலுத்தினார்.
“இந்த கார்கில் வெற்றி தினத்தன்று, 1999இல் நம் தேசத்தை உறுதியுடன் பாதுகாத்த நமது ஆயுதப்படையின் தைரியத்தையும், உறுதியையும் நாம் நினைவு கூர்வோம். அவர்களின் வீரம் தொடர்ந்து பல தலைமுறைகளுக்கு ஊக்கமளித்துவருகிறது. “ என்று தனது டுவிட்டரில் பிரதமர் தெரிவித்துள்ளார்.
(
அறிவியல் மற்றும் தொழில்நுட்பத்துறை
சண்டிகரின் முதல் மகரந்தத் தூள் நாள்காட்டியின் மூலம் ஒவ்வாமை காரணிகள் அடையாளம் காணப்பட்டு மக்களுக்கு விழிப்புணர்வை ஏற்படுத்த இயலும்
ஒவ்வாமை குறித்த தெளிவான புரிதலை மருத்துவர்கள் மற்றும் அதன் மூலம் பாதிக்கப்படுவோருக்கு வழங்கும் வகையிலும், காற்றில் மாசு பரவும் போது மக்கள் தங்களை பாதுகாத்து கொள்ளும் வகையிலும் சண்டிகரின் முதல் மகரந்தத் தூள் நாள்காட்டி விளங்குகிறது.
காற்று மூலம் பரவும் மாசு குறித்து ஆய்வு செய்த பின்னர் சண்டிகரில் உள்ள பிஜிஐஎம்ஈஆர்-ன் சமுதாய மருத்துவத் துறை மற்றும் பொது சுகாதாரப் பள்ளி இந்த நாள்காட்டியை உருவாக்கியுள்ளது.
இதன் மூலம் ஊடகங்களின் வாயிலாக மக்களுக்கு அறிவுறுத்தல்கள் வழங்கப்பட்டு, ஒவ்வாமை உண்டாக்கக்கூடிய துகள்கள் காற்றில் அதிகமாக பரவும் போது அவற்றில் இருந்து தற்காத்து கொள்ள முடியும்.
சண்டிகரில் உள்ள பிஜிஐஎம்ஈஆர்-ன் சமுதாய மருத்துவத் துறை மற்றும் பொது சுகாதாரப் பள்ளியை சேர்ந்த டாக்டர் ரவீந்திர காய்வால் தலைமையிலான குழு இதை சாத்தியமாக்கியுள்ளது.
முன்னணி ஆய்வாளரான டாக்டர் காய்வால் இது குறித்து கூறுகையில், சண்டிகர் பகுதியில் வனத்தின் அளவு சமீப வருடங்களாக அதிகரித்துள்ளதாகவும், பசுமைமிகு இடங்களின் அதிகரிப்பால் காற்று மாசும் அதிகரித்துள்ளதாகவும் கூறினார்.
மகரந்தத் தூள் நாள்காட்டியை https://www.care4cleanair.com/champ எனும் இணைப்பில் மக்கள் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752542
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஆக்ரா பொலிவுறு நகரின் கோவிட்-19 குறித்த தகவல் தொகுப்பு
ஆக்ரா நகரத்தில் கோவிட்-19 வைரஸ் பரவல் குறித்த தகவல் தொகுப்பை  பொதுமக்களும் பார்த்து அறிந்து கொள்ளலாம் என நகராட்சி அண்மையில் அறிவித்துள்ளது. ஹாட் ஸ்பாட்கள், பரவல் வரைபடம், தொற்று உறுதிப்படுத்தப்பட்ட நோயாளிகளின் எண்ணிக்கை, குணமடைந்தவர்கள் எண்ணிக்கை ஆகிய தகவல்கள் தினமும் பதிவேற்றப்படும். இதனை பார்த்துத் தெரிந்துகொள்ள பொதுமக்களுக்கு அனுமதி அளிக்கப்படுகிறது.
தகவல் தொகுப்பை http://covid.sgligis.com/agra என்ற முகவரியில் பார்க்கலாம்.
தகவல் தொகுப்பின் முக்கிய அம்சமாக, drop menu-வைப் பயன்படுத்தும்போது, மாநகராட்சிக்கு உட்பட்ட எந்த வார்டிலும் கோவிட் வைரஸ் பரவலின் நிலை மற்றும் அதுதொடர்பான வரைபடங்களை பொதுமக்கள் தெரிந்துகொள்ள முடியும். நகரின் வரைபடத்தில் குறிப்பிட்ட பகுதி வார்டை கிளிக் செய்தும் தகவல்களைப் பார்க்க முடியும். செயற்கைக்கோள் வரைபடம், சாலை வரைபடம் போன்ற வழிவகைகளைப் பயன்படுத்தியும் வரைபடங்களைப் பல விதங்களில் பார்க்கும் வகையிலும் வடிவமைக்கப்பட்டுள்ளது.
(
அறிவியல் மற்றும் தொழில்நுட்பத்துறை
இந்தியாவின் உயிரியல் பொருளாதார மையமாக வடகிழக்கு உருவாக்கப்படும்: மத்திய அமைச்சர் டாக்டர் ஜிதேந்திர சிங்
இந்தியாவின் உயிரியல் பொருளாதார மையமாக வடகிழக்குப் பகுதி உருவாக்கப்படும் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
கிழக்கு இமயமலை பிராந்தியம் மிகப்பெரிய பல்லுயிர் வளம் நிறைந்த மண்டலங்களில் ஒன்றாகவும், உலகின் 34 பல்லுயிர் ஹாட்ஸ்பாட்களில் ஒன்றாகவும் திகழ்கிறது என்று அமைச்சர் கூறினார்.
இந்த விலைமதிப்பற்ற மரபணு வளங்களை பிராந்தியத்தின் பொருளாதார வளர்ச்சிக்கும் தேசத்தின் நலனிற்கும் பயன்படுத்த வேண்டிய அவசியம் உள்ளது என்றும் அவர் குறிப்பிட்டார். இம்பாலில் உள்ள உயிர் வளங்கள் மற்றும் நிலையான மேம்பாட்டு நிறுவனத்தை  பார்வையிட்டப் பிறகு அவர் இவ்வாறு பேசினார்.
டாக்டர் ஜிதேந்திர சிங் மேலும் கூறுகையில், பிரதமர் திரு நரேந்திர மோடி அரசின் தொடர்ச்சியான மற்றும் புதுப்பிக்கப்பட்டக் கவனம் காரணமாக, 2025-க்குள் உலகளாவிய உயிரி உற்பத்தி மையமாக இந்தியா அங்கீகரிக்கப்படும் என்றும் உலகின் முதல் 5 நாடுகளில் ஒன்றாகத் திகழும் என்றும் கூறினார்.
இந்தியாவின் உயிரியல் பொருளாதாரம் 2025-க்குள் தற்போதைய 70 பில்லியன் டாலரில் இருந்து 150 பில்லியன் டாலர் இலக்கை அடைய உள்ளது. மேலும், 2024-25-க்குள் 5 ட்ரில்லியன் டாலர் பொருளாதாரம் என்ற பிரதமரின் இலக்குக்கு இது திறம்படப் பங்களிக்கும் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764914
(Visitor Counter : 280
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புறத் திட்டமிடல். மேம்பாடு மற்றும் தூய்மைக் குறித்து பட்ஜெட்டுக்குப் பிந்தைய இணைய வழிக்கருத்தரங்கில் 2023 மார்ச் 1-ம் தேதி பிரதமர் உரையாற்றுகிறார்
நகர்ப்புறத் திட்டமிடல். மேம்பாடு மற்றும் தூய்மைக் குறித்த பட்ஜெட்டுக்குப் பிந்தைய இணைய வழிக்கருத்தரங்கில் 2023 மார்ச் 1-ம் தேதி காலை 10 மணிக்கு பிரதமர் திரு நரேந்திர மோடி உரையாற்றுகிறார்.
மத்திய வீட்டுவசதி மற்றும் நகர்ப்புற விவகாரங்கள் அமைச்சகம் நடத்தும் இந்தக் கருத்தரங்கை சுற்றுச்சூழல் துறை அமைச்சகம் இணைந்து நடத்துகிறது. பட்ஜெட்டில் அறிவிக்கப்பட்ட திட்டங்களை சமூக நீதி மற்றும் அதிகாரம் அளித்தல் துறை அமைச்சகம், ஜல்சக்தி துறை அமைச்சகம் ஆகியவற்றுடன் இணைந்து செயல்படுத்துவது குறித்து இந்தக் கருத்தரங்கில் விவாதங்கள் நடைபெற உள்ளன.
நகர்ப்புறத் திட்டமிடல் வல்லுநர்கள். நிதி நிறுவனங்கள், தன்னார்வத் தொண்டு நிறுவனங்கள், தொழில்துறையினர், தொழிலாளர் சங்கங்கள், அரசு அதிகாரிகள் உள்ளிட்டோர் இதில் பங்கேற்று தங்களது கருத்துக்களைத் தெரிவிக்க உள்ளனர்.
நகர்ப்புறங்களில் தூய்மைப் பணிகளில், கழிவுநீர்க் கால்வாய்ப் பணிகளில் எந்திரங்களைப் பயன்படுத்துதல், ஈரம் மற்றும் உலர்க்கழிவு மேலாண்மை, கோபர்தன் திட்டத்தின் கீழ் கழிவுகளை வளமாக மாற்றும் தொழிற்சாலைகள், பிரதமரின் பிரணம் திட்டத்தின் கீழ் ஈரப்பதக் கழிவு மேலாண்மை நகர்ப்புறத் திட்டமிடலில் சீர்திருத்தங்கள், 2-ம் நிலை மற்றும் 3-ம் நிலை நகரங்களில் நகர்ப்புற உள்கட்டமைப்பு மேம்பாட்டு நிதியம் உள்ளிட்டவை குறித்து இந்தக் கருத்தரங்கில் விவாதிக்கப்பட உள்ளது.
ஆயுஷ்
உலக ஹோமியோபதி நாள் கொண்டாடப்பட்டது
ஆயுஷ் அமைச்சகத்தின் கீழ் இயங்கும் ஹோமியோபதி ஆராய்ச்சிக்கான மத்திய கவுன்சில் இன்று புதுதில்லியில் ஒருநாள் அறிவியல் மாநாட்டுக்கு ஏற்பாடு செய்திருந்தது. இதில் ஹோமியோபதி நாள் கொண்டாடப்பட்டது. இந்த மாநாட்டுக்கான கருப்பொருள் “ஹோமியோ குடும்பம்- அனைவருக்கும் ஆரோக்கியம், ஒரு ஆரோக்கியம், ஒரே குடும்பம்” என்பதாகும். ஹோமியோபதி மருத்துவ முறையை ஊக்குவிக்கும் நோக்கத்துடன் இது கொண்டாடப்படுகிறது.
இந்த நிகழ்ச்சியில் சிறப்பு விருந்தினராக கலந்து கொண்ட குடியரசு துணைத் தலைவர் திரு ஜகதீப் தன்கர், ஆரோக்கியத்திற்கு விரிவான ஒருங்கிணைந்த அணுகுமுறை தேவை என்று வலியுறுத்தினார். ஒருங்கிணைந்த சுகாதாரத்திற்கு புதிய முன் முயற்சி என்னும் தொடக்கத்துடன் இந்த நிகழ்ச்சி நடைபெறுவதாக அவர் குறிப்பிட்டார். ஹோமியோபதி இயற்கையுடன் தொடர்புடைய மருத்துவ முறை என்று குறிப்பிட்ட அவர், இரண்டாவது பெரிய அதிவேக வளர்ச்சியைக் கொண்ட மருத்துவ முறையாகவும் திகழ்கிறது என்று கூறினார்.
பெருந்தொற்றை சமாளிப்பதில் ஹோமியோபதியின் பங்கு சிறப்பானது என்று கூறிய குடியரசு துணைத்தலைவர், அதன் மகத்துவத்தை பாராட்டினார். இந்தியா உலகின் மருந்தகமாக திகழ்கிறது என்று கூறிய அவர், இந்திய மருத்துவத்தின் தர உறுதிப்பாடே இதற்கு காரணம் என்று குறிப்பிட்டார்.
இந்த நிகழ்ச்சியில் பேசிய மத்திய ஆயுஷ் துறை அமைச்சர் திரு சர்பானந்த சோனோவால் ஆயுஷ் மருத்துவ முறையை ஊக்குவிக்க அமைச்சகம் மேற்கொண்டுள்ள முன் முயற்சிகள் குறித்து விளக்கினார். அதிக ஆதார அடிப்படையிலான மருத்துவ முறையை மேம்படுத்துவதும், செயல்திறன் மிக்க ஆராய்ச்சியை ஊக்குவிப்பதும் அமைச்சகத்தின் முன்முயற்சிகளாக உள்ளன என்று அவர் குறிப்பிட்டார். ஹோமியோபதி மருத்துவதில் தரமான ஆராய்ச்சிக்கு ஆதரவு வழங்க ஆயுஷ் அமைச்சகம் பட்ஜெட்டை அதிகரித்துள்ளது என்று தெரிவித்தார்.
இந்த நிகழ்ச்சியில் ஆயுஷ் துறையின் இணையமைச்சர் டாக்டர் முஞ்ச்பாரா மகேந்திரபாய், ஆயுஷ் அமைச்சக செயலர் வைத்யா ராஜேஷ் கொட்டேச்சா உள்ளிட்டோர் கலந்து கொண்டனர்.
மின்னணு மற்றும் தகவல் தொழில்நுட்பம்
விடுதலை டிஜிட்டல் பெருவிழா “அரசுப் பள்ளிகளுக்கான தேசிய திட்டம்: இளைஞர்களுக்கான பொறுப்புள்ள செயற்கை நுண்ணறிவு”- திட்டத்தின் கீழ் 20 செயற்கை நுண்ணறிவுத் திட்டங்களுக்கு தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் பாராட்டு
விடுதலை டிஜிட்டல் பெருவிழா வாரம் நவம்பர் 29- டிசம்பர் 5, 2021 கொண்டாட்டத்தின் தொடர்ச்சியாக, மத்திய மின்னணு, தகவல் தொழில்நுட்பம், ரயில்வே மற்றும் தொலைத் தொடர்புத்துறை அமைச்சர் திரு அஸ்வினி வைஷ்ணவ், அரசுப் பள்ளிகளுக்கான தேசிய திட்டமான இளைஞர்களுக்கான பொறுப்புள்ள நுண்ணறிவுத் திட்டத்தின் கீழ், செயற்கை நுண்ணறிவைப் பயன்படுத்தி, பல்வேறு சமூக மற்றும் பொருளாதாரப் பிரச்சினைகளுக்கு தீர்வு வழங்கக் கூடிய 20 திட்டங்களுக்குப் பாராட்டுத் தெரிவித்தார்.
புதுமைக் கண்டுபிடிப்புகளை அதிகரிப்பதற்கான உயர் தொழில்நுட்பத் திட்டமான BHUMI சவால் திட்டத்தின்கீழ், எல்லைப் பாதுகாப்புப் படை எதிர்நோக்கிய பல்வேறு சிக்கல்களுக்கு பயனுள்ள தீர்வை வெற்றிகரமாக அடையாளம் கண்ட ஸ்டார்ட் அப் நிறுவனங்களுக்கு விருதுகளையும் அவர் வழங்கினார்.
திறன் இடைவெளியைக் குறைத்து, இளைஞர்களை செயற்கை நுண்ணறிவில் திறன் பெற்றவர்களாக அதிகாரம் அளிக்கும் நோக்கில் மத்திய அரசின் மின்னணு மற்றும் தகவல் தொழில்நுட்பத் துறையும் இண்டெல் இந்தியா நிறுவனமும் இணைந்து 2020-ஆம் ஆண்டு இத்திட்டத்தைத் தொடங்கின. நவீன தொழில்நுட்பங்களைப் பின்பற்றுவதற்கான மனநிலையை உருவாக்கி, தேவையான திறன் பெற்றவர்களாக மாற்றி, எதிர்காலத்திற்கு ஏற்ப டிஜிட்டல் தொழில்நுட்பம் குறித்து ஆயத்தமாக இருக்கும் வகையில், இளம் மாணவர்களுக்கு வாய்ப்பு வழங்குவது இத்திட்டத்தின் முக்கிய நோக்கமாகும்.
இதன் முதல் கட்டமாக 35 மாநிலங்கள் மற்றும் 5,724 நகரங்களில் உள்ள அரசுப் பள்ளிகளில் பயிலும் மாணவர்களுக்கு இத்திட்டம் செயல்படுத்தப்பட்டுள்ளது. இதில் பதிவு செய்த 52,000க்கும் மேற்பட்ட மாணவர்களில், 11,466 மாணவர்கள் செயற்கை நுண்ணறிவுப் பயிற்சியை நிறைவு செய்துள்ளனர்.
இரண்டாம் கட்டத்தில் 100 கருத்துக்கள் தேர்வு செய்யப்பட்டுள்ளது. 25 மாநிலங்கள் மற்றும் யூனியன் பிரதேசங்களைச் சேர்ந்த 67 சிறுமிகள், 58 சிறுவர்கள் 125 மாணவர்களால் இந்தக் கருத்துக்கள் தெரிவிக்கப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777149
பிரதமர் அலுவலகம்
அவசர நிலையை எதிர்த்ததுடன் ஜனநாயக உணர்வை வலுப்படுத்தப் பாடுபட்டவர்களுக்குப் பிரதமர் மரியாதை செலுத்தியுள்ளார்
நமது அரசியலமைப்புச் சட்டம் கொண்டாடும் மதிப்புகளுக்கு முற்றிலும் எதிரானதாக ஜனநாயகத்தின் இருண்ட நாட்கள் அமைந்திருந்தன என்று பிரதமர் திரு நரேந்திர மோடி கூறியுள்ளார்.
அவசரநிலை அமல்படுத்தப்பட்ட நாளையொட்டி பிரதமர் வெளியிட்டுள்ள ட்விட்டர் பதிவில் கூறியிருப்பதாகவது:
"அவசர நிலையை எதிர்த்துப் போராடி, நமது ஜனநாயக உணர்வை வலுப்படுத்துவதற்காகப் பாடுபட்ட துணிச்சல் மிக்க தலைவர்களுக்கு நான் தலை வணங்குகிறேன். ஜனநாயகத்தின் கறுப்பு நாட்கள்  என்பது நமது வரலாற்றில் மறக்க முடியாத காலகட்டமாக உள்ளது. நமது அரசியலமைப்புச் சட்டம் கொண்டாடும் மதிப்புகளுக்கு அது முற்றிலும் எதிரானது."
இவ்வாறு பிரதமர் தமது ட்விட்டர் பதிவில் குறிப்பிட்டுள்ளார்.